stanford-oval/wikipedia huggingface dataset:
Ilir Latifi
Vapaaottelu > UFC (2013–)

Latifi sai sattuman kautta ensimmäisen ottelunsa UFC:ssä 6. huhtikuuta 2013, kun hän korvasi loukkaantuneen seurakaverinsa Alexander Gustafssonin. Latifin kolme edellistä ottelua peruttiin muissa organisaatioissa ja hänen valmentaja pyysi Latifia kohtaamaan kymmenenneksi sijoitetun entisen Strikeforcen alemman raskaansarjan mestarin Gegard Mousasin neljän päivän varoitusajalla. Hän joutui pudottamaan noin 12 kilogrammaa kolmessa päivässä, jotta olisi sallitussa painorajassa. Ottelu käytiin Tukholmassa, UFC on Fuel TV: Mousasi vs. Latifi -tapahtumassa, jossa hän hävisi ottelun tuomariäänin (27–30, 27–30, 27–30). Tappiosta huolimatta UFC:n puheenjohtaja Dana White kehui Latifia halukkuudesta otella lyhyellä varoitusajalla parhaimpiin alemman raskaansarjan ottelijoihin kuulunutta Mousasia vastaan ja lupasi antaa ottelijalle toisen mahdollisuuden otella.
Latifi otteli 2014 kolmesti, joista jokainen ottelu käytiin Euroopassa. Hän kohtasi ensin maaliskuussa Lontoossa potkunyrkkeilijänä tunnetun Cyrille Diabatén. Latifi voitti ottelun giljotiinikuristuksella ensimmäisessä erässä. Heinäkuussa hän kohtasi Dublinissa ensimmäistä UFC-otteluaan käyneen entisen Gladiators of the Cagen keskisarjan mestarin Chris Dempseyn. Latifi voitti ottelun tyrmäyksellä ensimmäisen erän alussa. Lokakuussa hän kohtasi Tukholmassa myös ensimmäistä UFC-otteluaan käynyttä Jan Błachowiczia vastaan. Latifi hävisi ottelun teknisellä tyrmäyksellä ensimmäisen erän alussa, kun Błachowicz potkaisi häntä maksaan, joka pudotti Latifin mattoon.
Heinäkuussa 2015 Lafiti kohtasi Glasgow:ssa Hans Stringerin, jonka hän voitti tyrmäyksellä 56 sekunnissa.
Latifi otteli 2016 kolmesti, joista ensimmäinen ottelu oli tammikuussa Sean O'Connellia vastaan. Hän voitti ottelun tyrmäyksellä 30 sekunnissa. Maaliskuussa Latifi kohtasi kokeneemman UFC-ottelijan Gian Villanten UFC 196 -tapahtumassa. Hän voitti ottelun tuomariäänin (30–27, 30–27, 30–27). Syyskuussa Latifi kohtasi Ultimate Fighterin alemman raskaansarjan voittajan Ryan Baderin Hampurissa. Hän hävisi ottelun tyrmäyksellä toisessa erässä Baderin osuttua Latifia polvella päähän. Samalla päättyi hänen kolmen ottelun voittoputki.
Syyskuussa 2017 Latifi kohtasi Tyson Pedron UFC 215 -tapahtumassa. Hän voitti ottelun tuomariäänin (29–28, 29–28, 30–27) hallittuaan ottelua pääosin matolla.
Helmikuussa 2018 Latifi kohtasi Ovince Saint Preux'n, jonka hän voitti giljotiinikuristuksella ensimmäisen erän lopussa pudotettuaan sitä ennen Saint Preux'n kahdesti mattoon lyönneillä. Latifi palkittiin voitostaan illan suoritus bonuksella. Joulukuussa hän kohtasi Corey Andersonin UFC 232 -tapahtumassa. Latifi hävisi ottelun tuomariäänin (28–29, 28–29, 28–29).
Latifin oli määrä kohdata kesäkuussa 2019 entisen alemman raskaansarjan mestaruuden haastajan Volkan Oezdemirin. Hän ilmoitti toukokuussa kärsivänsä selvävammasta ja joutui jättämään ottelun väliin. Ottelu siirrettiin elokuun 3. päivälle, mutta Oezdemirin viisumiongelmien vuoksi ottelu siirrettiin elokuun 10. päivälle. Latifi hävisi ottelun tyrmäyksellä toisen erän lopussa.
Vapaaottelu > UFC (2013–) > Siirtyminen raskassarjaan (2020–)

Lokakuussa 2019 Latifi ilmoitti siirtyvänsä raskassarjaan, jossa hän otteli edellisen kerran uransa alussa 2008. Latifi ei kokenut aiemmin alemmassa painoluokassa paino-ongelmia, mutta päätökseen vaikutti muun muassa kärsittyään ensimmäistä kertaa urallaan kaksi tappiota peräkkäin. Helmikuussa Latifi kertoi kokeneensa selkävammoja pudottaessaan suuresti painoaan alempaan raskassarjaan.
Helmikuussa 2020 Latifi kohtasi uudessa painoluokassa entisen raskaansarjan mestaruudesta haastaneen Derrick Lewisin UFC 247 -tapahtumassa. Hän hävisi ottelun tuomariäänin (28–29, 28–29, 28–29).
Kesäkuussa 2021 Latifi kohtasi Tanner Boserin, jonka hän voitti hajaäänin (29–28, 27–29, 29–28).
Saavutukset > Paini

Pohjoismaiden nuorten mestaruus
Pronssia Ruotsin mestaruuskilpailuissa
Saavutukset > Lukkopaini

Euroopan mestaruus
Saavutukset > Vapaaottelu

Alemman raskaansarjan mestaruus (kerran)
Illan suoritus (kerran, vs. Ovince Saint Preux)
Muualla

Latifi on pelattavana hahmona vapaaottelupeleissä EA Sports UFC 2 (2016), EA Sports UFC 3 (2018) ja EA Sports UFC 4 (2020).
Indonesian jääkiekkomaajoukkue

| Indonesia |
| --- | --- |
Liitto:  Indonesian jääkiekkoliitto
Valmentaja:   Khia Peng Tan
Eniten otteluita:  6 pelaajaa: 17
Eniten maaleja:  Ronald Wjava: 10
Eniten pisteitä:  Ronald Wjava: 20
IIHF-ranking:  58 (27.5.2024)
Ensimmäinen ottelu
  Iran 10–3   Indonesia (Sapporo, Japani; 20. helmikuuta 2017) 
Suurin voitto
  Indonesia 6–3   Macao (Kuala Lumpur, Malesia; 2. maaliskuuta 2017) 
Suurin tappio
  Filippiinit 12–0   Indonesia (Kuala Lumpur, Malesia; 21. elokuuta 2017) 
Indonesian jääkiekkomaajoukkue (indonesiaksi Tim nasional hoki es Indonesia) edustaa Indonesiaa kansainvälisissä miesten jääkiekko-otteluissa. Maa liittyi Kansainvälisen jääkiekkoliiton IIHF:n jäseneksi vuonna 2016. Vuonna 2022 Indonesiassa oli 45 miesjääkiekkoilijaa ja viisi jäähallia.
Maajoukkueen päävalmentajana toimii Khia Peng Tan, ja joukkueen kapteeni on Felix Yussanto. Joukkue pelaa puna-valkoisissa peliasuissa.
Kokoonpano

Päävalmentaja:  Khia Peng Tan
| Nro>  | Paik>  | Pelaaja | Seura |
| --- | --- | --- | --- |
| ? | MV | Susanto Wong |  Batavia Demons |
| ? | MV | Sangga Gatauma |  Badax Indonesia |
| ? | P | Muchammad Athalaa Azqa |  Badax Indonesia |
| ? | P | Ronald Chandra |  Nitro |
| ? | P | Andianto Lie |  Garuda Warrior |
| ? | P | Rinaldo Sugara Sutjipto |  Batavia Demons |
| ? | P | Lukman Sugianto |  Nitro |
| ? | H | Felix Cahyono |  Nitro |
| ? | H | Felix Haristian |  Nitro |
| ? | H | Jusuf Hendrata |  Garuda Warrior |
| ? | H | Rama Landreth |  Batavia Demons |
| ? | H | Yaser Muhamad |  Batavia Demons |
| ? | H | Abraham Novendra |  Badax Indonesia |
| ? | H | Roy Nugraha |  Jakarta Tiger |
| ? | H | Michael Shu |  Jakarta Tiger |
| ? | H | Ronald Widjaja |  Garuda Warrior |
| ? | H | Anryan Saputra |  Wild Panthers |
| ? | H | Jonathan Sudharta |  Batavia Demons |
| ? | H | Felix Utama |  Adelaide Blackhawks   |
Iso-Majaa

| Iso-Majaa |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°17′59″N, 26°27′07″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Pitkälampeen 
Järvinumero:  14.179.1.072
Mittaustietoja
Pinnankorkeus:  100,6 m  
Pituus:  510 m  
Leveys:  510 m  
Rantaviiva:  1,77 km  
Pinta-ala:  12,153 ha  
Saaria:  ei saaria 
 fiIso-Majaa 
Iso-Majaa Vähä-Majaa on Päijät-Hämeessä Heinolassa Ahveniston kylän lähellä sijaitseva järvi.
Maantietoa

Järven pinta-ala on 12,2 hehtaaria, se on 500 metriä pitkä ja 500 metriä leveä. Järvellä ei ole kartan mukaan saaria.  Sen rantaviivan pituus on 1,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Imjärven valuma-alueeseen (14.179) se kuuluu. Järven vedenpinnan korkeus on 100,6 metriä mpy.
Ingibjörg Ólöf Isaksen

| Ingibjörg Ólöf Isaksen |
| --- | --- |

Henkilötiedot
Syntynyt: 14. helmikuuta 1977 (ikä 47) Reykjavík, Islanti
Kansalaisuus:   Islanti
Poliitikko
Puolue:  Edistyspuolue
Asema:  kansanedustaja
Vaalipiiri:  Norðausturkjördæmi
Koulutus:  liikuntatieteiden kandidaatti
Tutkinnot:  Islannin opettajakorkeakoulu
Puoliso:  Sigurjón Karel Rafnsson
Lapset:  6
Ingibjörg Ólöf Isaksen (s. 14. helmikuuta 1977) on islantilainen edistyspuolueen poliitikko, joka valittiin Islannin parlamenttiin Alþingiin vuoden 2021 parlamenttivaaleissa.
Ingibjörg syntyi Reykjavíkissä. Hän valmistui vuonna 2003 liikuntatieteiden kandidaatiksi Islannin opettajakorkeakoulusta ja toimi sen jälkeen vuosina 2003–2012 opettajana peruskouluissa Reykjavíkissä ja Akureyrissä. Vuosina 2012–2014 hän istui Eyjafjarðarsveitin kunnanvaltuustossa ja vuosina 2014–2021 Akureyrin kaupunginvaltuustossa.
Vuoden 2021 parlamenttivaaleissa Ingibjörg valittiin Alþingiin Norðausturkjördæmi-vaalipiiristä. Vaalien jälkeen hänet valittiin edistyspuolueen parlamenttiryhmän puheenjohtajaksi.
Ingibjörg Sólrún Gísladóttir

| Ingibjörg Sólrún Gísladóttir |
| --- | --- |

Islannin ulkoministeri
 24. toukokuuta 2007 – 1. helmikuuta 2009  
Edeltäjä:  Valgerður Sverrisdóttir
Seuraaja:  Össur Skarphéðinsson
Reykjavíkin pormestari
 13. kesäkuuta 1994 – 1. helmikuuta 2003  
Edeltäjä:  Árni Sigfússon
Seuraaja:  Þórólfur Árnason
Kansanedustaja
 1991–1994, 2005–2009  
Ryhmä/puolue:  Naisten lista (1991–1994), Sosiaalidemokraattinen liitto (2005–2009)
Vaalipiiri:  Reykjavík (1991–1994), Reykjavíkurkjördæmi norður (2005–2007), Reykjavíkurkjördæmi suður (2007–2009)
Henkilötiedot
Syntynyt: 31. joulukuuta 1954 (ikä 69) Reykjavík
Kansalaisuus:   Islanti
Puoliso:  Hjörleifur Sveinbjörnsson
Lapset:  2
Tiedot
Puolue:  Sosiaalidemokraattinen liitto
Muut puolueet:  Naisten lista
Ingibjörg Sólrún Gísladóttir (s. 31. joulukuuta 1954) on islantilainen sosiaalidemokraattinen poliitikko, joka toimi vuosina 2007–2009 Islannin ulkoministerinä. Lisäksi hän on toiminut Reykjavíkin pormestarina sekä sosiaalidemokraattisen liiton puheenjohtajana.
Ingibjörg syntyi Reykjavíkissä. Hän opiskeli historiaa ja kirjallisuutta Islannin yliopistossa ja valmistui vuonna 1979, minkä jälkeen hän opiskeli vuosina 1979–1981 Kööpenhaminan yliopistossa ja suoritti vuosina 1981–1983 Islannin yliopistossa maisterintutkintoa vastaavan cand.mag.-tutkinnon. Ennen politiikkaa hän työskenteli postityöntekijänä Tanskassa, aikakauslehden päätoimittajana ja toimittajana. Vuosina 1982–1988 ja 1994–2006 hän istui Reykjavíkin kaupunginvaltuustossa; vuosina 1994–2003 hän toimi kaupunginhallituksen puheenjohtajana ja Reykjavíkin pormestarina. Hän oli vuosina 2003–2005 sosiaalidemokraattisen liiton varapuheenjohtaja ja vuosina 2005–2009 puheenjohtaja.
Vuonna 1991 Ingibjörg valittiin Alþingiin Kvennalistinnin (’Naisten lista’) listalta, ja hän istui siellä vuoteen 1994 asti. Vuosina 2005–2009 hän puolestaan istui Alþingissä sosiaalidemokraattisen liiton edustajana. Toukokuussa 2007 hänet nimitettiin ulkoministeriksi, jossa virassa hän toimi vuoteen 2009 asti.
Vuosina 2017–2020 Ingibjörg toimi ETYJin Demokraattisten instituutioiden ja ihmisoikeuksien toimiston johtajana. Vuonna 2021 hänet nimitettiin YK:n pääsihteerin António Guterresin YK:n Irakin avutusjoukkojen varaerityisedustajaksi. Vuonna 2022 hänet nimitettiin Olenivkan vankilaiskua tutkivaan YK:n tutkimusryhmään.
Iso-Luotikas

| Iso-Luotikas |
| --- | --- |
Valtiot:  Suomi
Maakunnat:  Päijät-Häme
Kunnat:  Hartola
Koordinaatit:  61°28′33″N, 26°07′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskujoki:  Kangasmaanjoki Salajärveen 
Järvinumero:  14.174.1.033
Mittaustietoja
Pinnankorkeus:  128 m  
Pituus:  2,2 km  
Leveys:  1,3 km  
Rantaviiva:  8,905 km  
Pinta-ala:  1,38172 km²   
Saaria:  11 
 fiIso-Luotikas 
Iso-Luotikas  on Päijät-Hämeessä Hartolassa Kumun kylän lähellä sijaitseva järvi.
Maantietoa

Järven pinta-ala on 138 hehtaaria eli 1,4 neliökilometriä, se on 2,2 kilometriä pitkä ja 1,3 kilometriä leveä. Järvellä on kartan mukaan 11 saarta.  Sen rantaviivan pituus on 8,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Pajujärvien valuma-alueeseen (14.174) se kuuluu. Järven vedenpinnan korkeus on 128 metriä mpy.
Ingiloijit

Muslimi-ingiloiji. Theodor Horscheltin piirros 1850–1860-lukujen vaihteesta.
Ingiloijit (georg. ინგილოები, ingiloebi, azer. ingiloylar) ovat Azerbaidžanin luoteisosassa asuva georgialaisryhmä.
Ingiloijien asuinalue käsittää historiallisen Heretin maakunnan Saingiloksi kutsutun osan. Alueen 1700-luvulla vallaneet avaarit ja tsahurit alistivat sen georgialaisväestön maaorjikseen ja käännyttivät heidät muslimeiksi. Venäjä valtasi avaarien muodostaman Carin ja Balakənin heimoliittoalueen sekä İlisun sulttaanikunnan 1800-luvun alussa. Vuonna 1830 muodostettiin Carin ja Balakənin alue, myöhemmin piirikunta, joka vuonna 1859 nimettiin Zaqatalan piirikunnaksi. Vuonna 1860 ingiloijit käännytettiin ortodokseiksi, mutta vuonna 1863 suurin osa heistä palasi muslimeiksi. Vuonna 1886 Zaqatalan piirikunnassa oli 8 700 ingiloijia (11,7 % väestöstä) ja 3 700 georgialaista (5,0 %).
Azerbaidžanin vuoden 1999 väestönlaskennan mukaan maan kolmessa luoteisimmassa piirikunnassa asui 12 300 georgialaista. Qaxin piirissä he muodostivat 14,6 %, Zaqatalassa 2,9 % ja Balakənissa 2,1 % väestöstä. Azerin kielen käyttö ingilojien keskuudessa on lisääntynyt, mutta kotioloissa puhutaan yhä georgiaa. Suurin osa on sunnalaisia muslimeja. Qaxin piirissä on myös ortodokseja.
Isotta Fraschini

| Isotta Fraschini |
| --- | --- |

Perustettu:  1900
Kotipaikka:  Bari, Italia
Toimiala:  autoteollisuus
Tuotteet:  henkilöautot lentokoneiden moottoreita laivojen moottorit
Omistaja:  Fincantieri
Kotisivu:  www.isottafraschini.it
Infobox OKVirheellinen NIMI-arvo: 
Isotta Fraschini on italialainen autonvalmistaja, joka tunnetaan luksustuotannostaan ​​ja on yksi maailman arvostetuimmista.
Sen perustivat Milanossa 27. tammikuuta 1900 Cesare Isotta ja veljekset Vincenzo, Oreste ja Antonio Fraschini. Vuonna 1955 yritys sulautui moottorivalmistaja Breda Motoriin ja nimettiin uudelleen F. A. Isotta Fraschini e Motori Bredaksi. Yritys meni konkurssiin vuonna 1999. Vuonna 2000 Fincantierin tytäryhtiöksi perustettiin uusi yritys nimeltä Isotta Fraschini Milano, jonka kotipaikka on Bari.
Aiheesta muualla

Kuvia tai muita tiedostoja aiheesta Isotta Fraschini Wikimedia Commonsissa
Jämijärven helluntaiseurakunta

| Jämijärven helluntaiseurakunta |
| --- | --- |
Suuntautuminen:  helluntaiherätys
Perustettu:  1931
Pääkirkko:  Jämijärventie 27 Jämijärvi
Aiheesta muualla
Sivusto
Infobox OKNimi-testi OK: 
Jämijärven helluntaiseurakunta on Jämijärvellä toimiva helluntaiseurakunta. Seurakunta on perustettu vuonna 1931. Seurakunnan toimintaan kuuluvat päivätilaisuudet ja Sanan ja rukouksen illat. Lisäksi seurakunnassa tehdään nuorisotyötä, lähetystyötä ja kirjamyyntiä.
Historia

Ennen helluntaiherätystä Jämijärvellä vaikutti vapaa-evankelinen liike, jonka kautta tuli uskoon myös myöhempiä helluntaiherätyksen jäseniä. Helluntaiherätys tuli Jämijärvelle Suodenniemen kautta ja puhujia kutsuttiin Jämijärvelle.
Seurakunnan perustava kokous pidettiin Tykköön kylässä Järventaustan talossa 7. heinäkuuta 1931. Seurakunnan vanhimmiksi nimettiin Arvo Linnamäki ja Väinö Kulmala. Seurakunnan toimintaa kuvasi alusta alkaen evankeliumin levittäminen eteenpäin. Seurakunta tuki 1930-luvulla muun muassa Viron lähetystä, Hangon lähetyskurssia ja Pohjanmaan evankeliointia.
Sotien jälkeen Jämijärvellä oli voimakkaita herätyksiä. Sulo Pärssinen ja Eelis Penttilä pitivät eri kylillä kokouksia vuosina 1947–1948. Vuosina 1950–1951 kokouksia pitivät Taisto Vahtera ja Vilho Mäkelä.
Rukouhuone

Vuonna 1979 seurakunta sai oman rukoushuoneen Palokosken kylästä. Talo on entinen kauppaliike ja sijaitsee Niinisalo–Ikaalinen-tien varrella. Saneeraustöiden jälkeen otettiin käyttöön kokoussali, johon mahtuu noin 80 henkilöä. Vuonna 1981 seurakunta hankki oman evankelioimisteltan.
Saarnaajat

Seuraavat henkilöt ovat toimineet Jämijärven helluntaiseurakunnan saarnaajina:
1958–1961: Ensio Piironen
1963–1965 ja 1967–1968: Heimo Aalto
1970–1975: Rauno Haapala
1980– Antero Lehtimäki
1983– Matti Salmela
Kansakunnan käännekohta

| Kansakunnan käännekohta |
| --- | --- |
Kestoaika:  40 min
Luoja(t):  Moskito Television
Pääosissa:  Carl-Kristian Rundman
Alkuperämaa:  Suomi
Verkko:  Yle TV2
Esitetty:  21. marraskuuta – 26. joulukuuta 2006
Jaksoja:  6
Aiheesta muualla
IMDb 
Kansakunnan käännekohta on kuusiosainen, kuvitteellinen, mutta dokumenttimuotoon tehty televisiosarja, joka kertoo Suomen vaihtoehtoisesta historiasta ja nykypäivästä. Ohjelman juontajana toimi Carl-Kristian Rundman.
Jaksot

Mitä olisi tapahtunut jos puna-armeija olisi jatkosodassa valloittanut Suomen. (esitetty 21. marraskuuta 2006)
Opiskelijaradikalismi Suomessa saa väkivaltaisia muotoja vuoden 1968 mellakoissa. (esitetty 28. marraskuuta 2006)
Laman ja pankkikriisin runtelema Suomi olisi voinut saada kuoloniskun Nokian virheratkaisuista. (esitetty 5. joulukuuta 2006)
Entä jos fasistit olisivat kaapanneet vallan Suomessa? (esitetty 12. joulukuuta 2006)
Entä jos Karjala olisi palautettu Suomelle? (esitetty 19. joulukuuta 2006)
Terrori-isku Suomessa! (esitetty 26. joulukuuta 2006)
Aiheesta muualla

Moskito Television Oy - Kansakunnan käännekohta (Arkistoitu – Internet Archive)
In God We Trust (Stryperin albumi)

| In God We Trust Stryper |
| --- | --- | --- |

Studioalbumin tiedot
 Äänitetty : Yhdysvallat
 Julkaistu: 28. kesäkuuta 1988
 Tuottaja(t): Michael Lloyd ja Stryper
 Tyylilaji: kristillinen metalli   glam metal
 Kesto: 37.55
 Levy-yhtiö: Enigma Records
Stryperin muut julkaisut
| To Hell with the Devil 1986 | In God We Trust 1988 | Against the Law 1990 |
In God We Trust on kristillisen metalliyhtye Stryperin viides julkaisu ja neljäs kokopitkä albumi, joka julkaistiin vuonna 1988. Rajumman To Hell with the Devilin jälkeen yhtye päätti jatkaa popmaisemmalla ja radioystävällisemmällä linjalla, minkä seurauksena monet arvostelijat pitävät levyä liian kaupallisena ja ylituotettuna. Viileästä vastaanotosta huolimatta In God We Trust sai silti kultaa, myyden yli puoli miljoonaa levyä.
Basisti Tim Gaines ei osallistunut levyn tekemiseen, mutta soitti yhtyeessä In God We Trust -kiertueella.
Kappalelista

Kappaleet kirjoittanut Michael Sweet, paitsi missä merkitty.
"In God We Trust" (Michael Sweet, Robert Sweet) – 3:56
"Always There for You" – 4:09
"Keep the Fire Burning" – 3:35
"I Believe in You" – 3:17
"The Writing's on the Wall" – 4:19
"It's Up 2 U" – 3:51
"The World of You and I" – 3:45
"Come to the Everlife" – 4:09
"Lonely" – 4:09
"The Reign" – 2:50
Saavutukset > RIAA:n sertifikaatit

| RIAA:n sertifikaatti | Myöntämispäivä  |
| --- | --- |
Gold: 15. syyskuuta 1988
Tekijät > Stryper

Michael Sweet - laulu, kitara, akustinen kitara
Robert Sweet - rummut
Oz Fox - kitara, taustalaulu
Brad Cobb - bassokitara
Tekijät > Muut muusikot

Billy Meyers - koskettimet
John Van Tongeren - koskettimet
Steve Croes - synclavier
Arvostelut

All Music Guide[vanhentunut linkki]
Jesus Freak Hideout
Aiheesta muualla

In God We Trust (Stryperin albumi) Discogsissa. (englanniksi)
Albumi In God We Trust Encyclopaedia Metallum -sivustolla (englanniksi)
Stryper
| --- | --- |
Studioalbumit::  The Yellow and Black Attack • Soldiers Under Command • To Hell with the Devil • In God We Trust • Against the Law • Reborn • The Roxx Regime Demos • Murder by Pride • The Covering • Second Coming • No More Hell to Pay • Fallen • God Damn Evil • Even the Devil Believes • The Final Battle
Livealbumit::  7 Weeks: Live in America, 2003 • Extended Versions • Greatest hits: Live in Puerto Rico • Live at the Whisky
Kokoelmat::  Can’t Stop the Rock • 7: the Best of Stryper • The Roxx Regime Demos • Icon
Iso Ristilampi (Multia)

| Iso Ristilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°26′48″N, 24°51′47″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Multianjoen valuma-alue (35.67)
Laskujoki:  oja Mykänjokeen 
Järvinumero:  35.675.1.001
Mittaustietoja
Pinnankorkeus:  161 m  
Rantaviiva:  0,47 km  
Pinta-ala:  1,009 ha  
Saaria:  ei saaria 
 fiIso Ristilampi 
Iso Ristilampi  on Keski-Suomessa Multialla Multian kirkonkylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,0 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Multianjoen valuma-alueella (35.67), jonka Mykänjoen valuma-alueeseen (35.675) se kuuluu.
Ingibjörg H. Bjarnason

| Ingibjörg H>  Bjarnason |
| --- | --- |

Kansanedustaja
 1922–1930  
Henkilötiedot
Syntynyt: 14. joulukuuta 1867 Þingeyri
Kuollut: 30. lokakuuta 1941 (73 vuotta) Reykjavík
Kansalaisuus:  Islanti
Tiedot
Puolue:  Kvennalistinn eldri, konservatiivipuolue, itsenäisyyspuolue
Ingibjörg H. Bjarnason (14. joulukuuta 1867 – 30. lokakuuta 1941) oli islantilainen poliitikko, joka oli ensimmäinen Alþingiin valittu nainen. Hän istui kansanedustajana Alþingissä vuosina 1922–1930.
Ingibjörg syntyi Länsivuonoilla Þingeyrissä. Hänen veljensä Lárus H. Bjarnason toimi kansanedustajana vuosina 1900–1913. Ingibjörg opiskeli Kööpenhaminassa vuosina 1884–1893 sekä Saksassa ja Sveitsissä vuosina 1901–1903. Vuosina 1893–1901 ja 1903–1906 hän työskenteli opettajana Reykjavíkin tyttökoulussa, jonka rehtorina hän toimi vuodesta 1906 kuolemaansa asti. Vuonna 1922 hänet valittiin Islannin historian ensimmäisenä naisena kansanedustajaksi Alþingiin, jossa hän istui vuosina 1922–1930. Vuosina 1925–1927 hän toimi Alþingin ylähuoneen 2. varapuhemiehenä.
Ingibjörg kuoli Reykjavíkissä 30. lokakuuta 1941.
Kansan Kuvalehti (Yhdysvallat)

Kansan Kuvalehti oli Michiganin Hancockissa vuosina 1901–1903 ilmestynyt amerikansuomalainen aikakauslehti.
N. J. Ahlmanin, Eetu Aaltion ja K. V. Armisen perustama Kansan Kuvalehti oli korkeatasoinen kirjallinen kuukausijulkaisu. Lehden levikki laski nopeasti ja se lakkasi muutaman vuoden sisällä. Kansan Kuvalehden kirjapaino julkaisi myös muun muassa Eetu Aaltion, Ilmari Calamniuksen ja Alex Halosen ruonokokoelmia.
Aiheesta muualla

Kansan Kuvalehti digitoituna kansalliskirjastossa
Isomedaka

| Isomedaka> Uhanalaisuusluokitus |
| --- | --- |
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Nokkakalat Beloniformes
Heimo::  Medakat Adrianichthyidae
Suku::  Adrianichthys
Laji::  poptae
Kaksiosainen nimi
 Adrianichthys poptae  Weber & de Beaufort, 1922 
Katso myös
   Isomedaka Wikispeciesissä  
Infobox OKNimi-testi OK: 
Isomedaka (Adrianichthys poptae) on medakojen (Adrianichthyidae) heimoon kuuluva kala. Lajia pidetään akvaariokalana. Max Carl Wilhelm Weber ja Lieven Ferdinand de Beaufort kuvasivat lajin ensimmäisenä vuonna 1922.
Ulkonäkö ja koko

Isomedaka voi kasvaa jopa 17,1 senttimetrin mittaiseksi.
Levinneisyys ja elinympäristö

Isomedakaa tavataan Posojärvessä Indonesiassa. Laji elää makeassa vedessä. Isomedakalle sopivin veden pH-arvo on 7,5–8,5 ja veden lämpötila 24–29 °C. Se elää veden pelagisella alueella.
Kansainvälinen juutalainen

Kirjasen ensisivu.
Kansainvälinen juutalainen (engl. The International Jew) on Henry Fordin kirjoittama neliosainen kirjanen, joka koostuu hänen omistamassaan The Dearborn Independentissä ilmestyneistä sanomalehtiartikkeleista. Artikkelit ilmestyivät sanomalehdessä 22. toukokuuta – 2. lokakuuta 1920 ja käsittelivät maailmantapahtumia ja kansainvälisiä juutalaisia, joita Ford piti aikansa suurimpana ongelmana. Kirjasen alaotsikkona oli The World's Foremost Problem. Kirjanen julkaistiin marraskuussa 1920 ja sen kustansi The Dearborn Publishing Co.
Fordin kirjanen käännettiin 16 kielelle – myös suomeksi. Suomenkielisen käännöksen nimi oli Kansainvälinen juutalainen: maailman tärkein kysymys ja kirja julkaistiin vuonna 1924. Fordin kirjaa myytiin Yhdysvalloissa puoli miljoonaa kappaletta. Fordin sanomalehtiartikkeleita ja niistä koostettua kirjasta on pidetty antisemitistisinä.